Novi poraz Lakersa (2/12/02) - 2002-12-02
Nakon najnovijeg poraza postalo je jasno da su Lakersi "prespavali" pripremnu sezonu, igrači su im ili ozljeđeni ili su u vrlo lošoj fo
Los Angeles Lakers u ovoj sezoni moraju zaista napraviti čudo, pa da obrane titulu prvaka. Zašto? Pa, zato što su izgubili već 12 utakmica u ovoj sezoni. Dok su igrali bez Shaquillea O`Neala, koji je bio ozlijeđen, to je bila prava katastrofa, jer u prvih šest kola nije mogao nastupiti i kažnjeni Rick Fox. Kompletna igra je bila pala na leđa Kobe Bryanta, koji je igrao sjajno, ali – jedna lasta ne čini proljeće! Robert Horry vuče ozljedu, Derek Fischer je potpuno izvan forme, a Devaon George je morao propustiti 10 utakmica zbog bolesnog koljena. No i sa Shaqom i Foxom, Lakersi su u posljednjem kolu izgubili od Minnesote i to kod kuće. Minnesota je prije toga izgubila 16 utakmica za redom u Los Angelesu, što znači da od 1993. godine nisu uspjeli dobiti Lakerse kod kuće. No, sve ima kraj, pa i ta tradicija. Najviše zasluga za uspjeh Timberwolfsa ima Kevin Garnett s 23 poena i 15 skokova. Nakon najnovijeg poraza postalo je potpuno jasno i to da su Lakersi “prespavali” pripremnu sezonu, jer su igrači ili ozljeđeni ili su u vrlo lošoj formi. A, te “zasluge” isključivo idu na adresu najuspješnijeg NBA trenera svih vremena – Phila Jacksona!